CELEX: 22004D0112
Language: et
Date: 2004-07-09 00:00:00
Title: EMP ühiskomisjoni otsus Nr 112/2004, 9. juuli 2004, millega muudetakse EMP lepingu XVIII lisa (Töötervishoid ja tööohutus, tööõigus ning meeste ja naiste võrdne kohtlemine)

23.12.2004   
            
            
               ET
            
            
               Euroopa Liidu Teataja
            
            
               L 376/49
            
         
      EMP ÜHISKOMISJONI OTSUS
   
   Nr 112/2004,
   9. juuli 2004,
   millega muudetakse EMP lepingu XVIII lisa (Töötervishoid ja tööohutus, tööõigus ning meeste ja naiste võrdne kohtlemine)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingu kohandamise protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu XVIII lisa muudeti lepinguga Tšehhi Vabariigi, Eesti Vabariigi, Küprose Vabariigi, Ungari Vabariigi, Läti Vabariigi, Leedu Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi osalemise kohta Euroopa Majanduspiirkonnas, (1) mis allkirjastati 14. oktoobril 2003. aastal Luxembourgis.
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 23. septembri 2002. aasta direktiiv 2002/73/EÜ, millega muudetakse nõukogu direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega, (2)
               
            
         ON VASTU VÕTNUD JÄRGMISE OTSUSE:
   Artikkel 1
   Lepingu XVIII lisa muudetakse järgmiselt.
   
               1.
            
            
               Punkti 18 (nõukogu direktiiv 76/207/EMÜ) lisatakse järgmine punkt:
               “, muudetud järgmise aktiga:
               
                           —
                        
                        
                           
                              32002 L 0073: Euroopa Parlamendi ja nõukogu 23. septembri 2002. aasta direktiiv 2002/73/EÜ (EÜT L 269, 5.10.2002, lk 15).”
                        
                     
         
               2.
            
            
               Punkti 18 (nõukogu direktiiv 76/207/EMÜ) kohandust muudetakse järgmiselt:
               
                           a)
                        
                        
                           Olemasolev kohandus loetakse kohanduseks a).
                        
                     
                           b)
                        
                        
                           Kohanduse a) järele lisatakse järgmine kohandus:
                           
                                       “b)
                                    
                                    
                                       Artikli 2 lõike 8 tekst “asutamislepingu artikli 141 lõike 4 tähenduses” asendatakse järgmisega:
                                       “pidades silmas meeste ja naiste täieliku ja tegeliku võrdõiguslikkuse tagamist tööasjus, ei takista võrdse kohtlemise põhimõte Euroopa ühenduste institutsioone säilitamast või võtmast meetmeid, mis sätestavad erilised eelised, et hõlbustada alaesindatud sool tegutsemist oma kutsealal ja ära hoida või heastada halvemusi ametialases karjääris,””
                                    
                                 
                     
         Artikkel 2
   Direktiiv 2002/73/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentne.
   Artikkel 3
   Käesolev otsus jõustub 10. juulil 2004. aastal tingimusel, et kõik lepingu artikli 103 lõikes 1 ettenähtud teated on EMP ühiskomiteele esitatud. (3)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 9. juuli 2004.
      
         
            EMP ühiskomitee nimel
         
         
            eesistuja
         
         Kjartan JÓHANNSSON
         
      
   
   
      (1)  ELT L 130, 29.4.2004, lk 3.
   
      (2)  EÜT L 269, 5.10.2002, lk 15.
   
      (3)  Põhiseadusest tulenevad nõuded on esitatud.